PressReader - Weg!: 2018-10-01 - TOT SIENS, PLASTIEKSTROOITJIES!
TOT SIENS, PLASTIEKSTROOITJIES!
Wan­neer jy klaar jou melk­skom­mel ge­drink het en die plas­tiek­strooi­tjie weg­gooi, dra jy by tot een van ons pla­neet se groot­ste uit­da­gings: plas­tiek­be­soe­de­ling. Die Ver­e­nig­de Na­sies se Om­ge­wings­pro­gram (UNEP) skat dat daar teen die hui­di­ge be­soe­de­lings­tem­po teen 2050 meer plas­tiek in die see gaan wees as vis­se.
Dis eg­ter mak­lik om ’n ver­skil te maak: Al meer men­se en win­kels be­gin nee sê vir plastiekstrooitjies. En maat­skap­pye soos The Bam­boo Pro­ject bied om­ge­wings­vrien­de­li­ke al­ter­na­tie­we soos bam­boes­strooi­tjies wat meer as een keer ge­bruik kan word.
Bam­boes is lig­ge­wig en duur­saam en jy kan die strooi­tjies weer en weer ge­bruik as jy dit op­pas. Wan­neer dit tyd is om die strooi­tjies te ver­vang, kan jy dit knip en by jou kom­pos gooi – dit is bio-af­breek­baar. Die ou­ens van The Bam­boo Pro­ject skat hul­le het se­dert die maat­skap­py in Ja­nu­a­rie van­jaar be­gin is, die ge­bruik van plastiekstrooitjies met 320 000 ver­min­der.
Kos­te Van­af R170 (vir 2 strooi­tjies van 20 cm elk, ’n lap­bê­re­sak­kie en ’n skoon­ma­ker­tjie). Jy kan ook ’n Hap­py Pen­guin-stel­le­tjie van 6 strooi­tjies koop – dit kos R240, waar­van R20 aan Sanc­cob gaan.
Nog in­lig­ting the­bam­boo­p­ro­ject.co.za